CELEX: 32017D0728
Language: bg
Date: 2017-04-20 00:00:00
Title: Решение за изпълнение (ЕС) 2017/728 на Комисията от 20 април 2017 година за изменение на Решение за изпълнение 2013/92/ЕС относно надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай (нотифицирано под номер С(2017) 2429)

25.4.2017   
               
               
                  BG
               
               
                  Официален вестник на Европейския съюз
               
               
                  L 107/33
               
            РЕШЕНИЕ ЗА ИЗПЪЛНЕНИЕ (ЕС) 2017/728 НА КОМИСИЯТА
      от 20 април 2017 година
      за изменение на Решение за изпълнение 2013/92/ЕС относно надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай
      
         
            (нотифицирано под номер С(2017) 2429)
         
      
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
      като има предвид, че:
      
                  (1)
               
               
                  Решение за изпълнение 2013/92/ЕС на Комисията (2) се отнася до надзора, фитосанитарните проверки и мерките по отношение на дървения опаковъчен материал, действително използван при транспорта на някои стоки с произход от Китай.
               
            
                  (2)
               
               
                  Прилагането на Решение за изпълнение 2013/92/ЕС показа, че дървеният опаковъчен материал, използван при транспорта на някои стоки с произход от Китай, продължава да представлява фитосанитарен риск за Съюза. Следователно надзорът, фитосанитарните проверки и мерките, предвидени в решението за изпълнение, следва да продължат да се прилагат до 31 юли 2018 г. и е необходимо да се определи съответно датата, до която държавите членки трябва да докладват за фитосанитарните проверки при вноса.
               
            
                  (3)
               
               
                  Кодовете от Комбинираната номенклатура за някои стоки са актуализирани с Регламент за изпълнение (ЕС) 2016/1821 на Комисията (3). Поради това образците за докладване, съдържащи се в приложения I и II към Решение 2013/92/ЕС, следва да бъдат приведени в съответствие с актуализираната номенклатура.
               
            
                  (4)
               
               
                  Поради това Решение 2013/92/ЕС следва да бъде съответно изменено.
               
            
                  (5)
               
               
                  Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩОТО РЕШЕНИЕ:
      Член 1
      Решение за изпълнение 2013/92/ЕС се изменя, както следва:
      
                  1)
               
               
                  Член 5 се заменя със следното:
                  „Член 5
                  Докладване
                  Без да се засягат разпоредбите на Директива 94/3/ЕО на Комисията (*1), до 31 юли 2017 г. за периода 1 април 2016 г. — 31 март 2017 г. и до 30 април 2018 г. за периода 1 април 2017 г. — 31 март 2018 г., държавите членки уведомяват Комисията относно броя и резултатите от фитосанитарните проверки, извършени в съответствие с членове 2 и 3 от настоящото решение. За тази цел държавите членки използват образеца за докладване, който се съдържа в приложение II.
                  
                     (*1)  Директива 94/3/ЕО на Комисията от 21 януари 1994 г. относно установяване на процедура за уведомяване за залавяне на пратка или вреден организъм от трети страни, които представляват непосредствена фитосанитарна опасност (ОВ L 32, 5.2.1994 г., стр. 37).“"
						
               
            
                  2)
               
               
                  В член 7 втората алинея се заменя със следното:
                  „Членове 1—4 се прилагат до 31 юли 2018 г.“
               
            
                  3)
               
               
                  Приложения I и II се изменят в съответствие с приложението към настоящото решение.
               
            Член 2
      Адресати на настоящото решение са държавите членки.
      
         Съставено в Брюксел на 20 април 2017 година.
         
            
               За Комисията
            
            Vytenis ANDRIUKAITIS
            
               Член на Комисията
            
         
      
      
         (1)  ОВ L 169, 10.7.2000 г., стр. 1.
      
         (2)  Решение за изпълнение 2013/92/ЕС на Комисията от 18 февруари 2013 г. относно надзора, фитосанитарните проверки и мерките по отношение на дървения опаковъчен материал, действително използван при транспорта на определени стоки с произход от Китай (ОВ L 47, 20.2.2013 г., стр. 74).
      
         (3)  Регламент за изпълнение (ЕС) 2016/1821 на Комисията от 6 октомври 2016 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 294, 28.10.2016 г., стр. 1).
      
         ПРИЛОЖЕНИЕ
         
                     1.
                  
                  
                     В осмия ред от таблицата в приложение I към Решение за изпълнение 2013/92/ЕС числото 6908 се заменя с числото 6907.
                  
               
                     2.
                  
                  
                     В осмата колона от таблицата в приложение II към Решение за изпълнение 2013/92/ЕС числото 6908 се заменя с числото 6907.